Fidjiaanse nasionale vrouerugbyspan

Die Fidjiaanse nasionale vrouerugbyspan (Engels: Fiji women’s national rugby union team) is die nasionale vrouerugbyspan wat Fidji in internasionale wedstryde (toetswedstryde) verteenwoordig. Rugby word in Fidji geadministreer deur die Fidjiaanse Rugbyunie (Fiji Rugby Union, FRU) wat in 1913 gestig is. Fidji se bynaam is Fijiana en hulle speel tradisioneel in wit truie met swart broeke. Fidji is een van die min lande waar rugby die hoofsport is. 

Fidji het in 2006 sy eerste internasionale wedstryd teen Samoa gespeel. Die span neem deel aan die jaarlikse Oseanië Rugby Vrouerugbykampioenskap, saam met Papoea-Nieu-Guinee, Samoa en Tonga. Fidji het twee keer vir die vrouerugbywêreldbekertoernooi gekwalifiseer, maar hulle is in 2021 en 2025 in die groepfase uitgeskakel. Die Fidjiaanse vrouerugbyspan is tans (September 2025) 14de op Wêreldrugby se wêreldranglys gelys. 

 Beheerliggaam 

Die beheerliggaam vir rugby in Fidji is die Fidjiaanse Rugbyunie (Engels: Fiji Rugby Union, FRU). Die Fidjiaanse Rugbyunie is in 1913 gestig en het in 1987, net voor die eerste mansrugbywêreldbekertoernooi, ’n volle lid van die Internasionale Rugbyvoetbalraad (IRVR; nou Wêreldrugby) geword.  Daarbenewens was die Fidjiaanse Rugbyunie in 2000 ’n stigtingslid van die Vereniging van Oseaniese Rugbyunies (Federation of Oceania Rugby Unions, FORU; nou Oseanië Rugby). 

 Geskiedenis 
 Oorsprong 
Fidji het sy heel eerste wedstryd in 1997 teen ’n besoekende Amerikaanse span gespeel. In 2006 het die eerste amptelike toetswedstryd teen Samoa tydens die Stille Oseaan-vrouedrienasiesbeker  gevolg.

Tien jaar ná die Stille Oseaan-vrouedrienasiesbeker is die Oseanië Rugby Vrouerugbykampioenskap gestig. Die eerste Oseanië Rugby Vrouerugbykampioenskap 2016 is op die ANZ Nasionale Stadion in Suva tussen Fidji en Papoea-Nieu-Guinee beslis.  Dié toernooi het gelyktydig gedien as Vrouerugbywêreldbeker 2017-kwalifisering. Die Fidjiane het die toernooi met ’n 37–10-oorwinning beklink en die volgende kwalifiseringsrondte gehaal. 

In die uitspeelrondte het Fidji teen Hongkong en Japan te staan gekom, maar albei wedstryde verloor en vervolgens die Vrouerugbywêreldbeker 2017 misgeloop.  In 2018 kon Fijiana die tweede Oseanië Rugby Vrouerugbykampioenskap 2018 beklink en daarmee sy titel onoorwonne verdedig. 

Die Oseanië Rugby Vrouerugbykampioenskap was gelyktydig deel van die Vrouerugbywêreldbeker 2021-kwalifisering in Nieu-Seeland. Oseanië het vir die eerste keer oor sy eie kwalifiseringsplek by die vrouerugbywêreldbekertoernooi beskik. Australië en Nieu-Seeland het weens hul goeie prestasie tydens die vorige toernooi regstreeks gekwalifiseer, waardeur Fijiana die kwalifiseringsplek kon bespreek en ook vir die eerste keer vir ’n vrouerugbywêreldbekertoernooi gekwalifiseer het.  

In 2022 het die Fidjiane in Brisbane twee toetswedstryde teen Australië en Japan gespeel.   Dit was hulle eerste ontmoeting ooit met Australië en hul tweede wedstryd teen Japan.  Fidji het die Oseanië Rugby Vrouerugbykampioenskap 2022 in Nieu-Seeland beklink.    Tydens dié toernooi het die span geskiedenis gemaak met sy 152–0-oorwinning oor Papoea-Nieu-Guinee in Papakura, Nieu-Seeland.  

 Eerste wêreldbekerdeelname 
In 2022 is Fijiana in sy eerste groepwedstryd afgeransel deur Engeland wat 14 drieë gedruk en met 84–19 geseëvier het.   Daarna kon hulle hul eerste wêreldbekeroorwinning ooit aanteken deur Suid-Afrika met 21–17 te klop.   Ná hul oorwinning het die Fidjiane met die 16de plek hul beste plek op Wêreldrugby se wêreldranglysm behaal.   Frankryk het in die laaste groepwedstryd teen Fidji geen punte afgestaan nie en met 44–0 geseëvier.   Daarmee het hulle in die negende plek geëindig. 

 Tweede wêreldbekerdeelname 
Fidji het die Oseanië Rugby Vrouerugbykampioenskap 2024 beklink en sodoende vir die Vrouerugbywêreldbeker 2025 in Engeland gekwalifiseer.   Die Fidjiane is egter ná twee nederlae teen Kanada en Skotland in die groepfase uitgeskakel.  Hul troosprys was ’n oorwinning in die laaste groepwedstryd oor Wallis.

 Kleure, embleem en bynaam 
Fidji speel tradisioneel in ’n wit trui met swart kleuraksente, wit broeke en swart-wit-gestreepte sokkies. Hul alternatiewe trui is swart met wit kleuraksente, wit broeke en wit sokkies met swart bane.

Die beheerliggaam Fidjiaanse Rugbyunie se kenteken toon ’n palmboom in swart voor ’n gestileerde rugbybal met ’n swart fraiing en die belettering Fiji Rugby daaronder. Die nasionale span se bynaam is Fijiana.

 Tuisstadion 
Fidji se tuisstadion is die HFC Bank-stadion in die hoofstad Suva wat in 1951 opgerig is. Ná opknappings in 1978/79 en 2012 het dit ’n kapasiteit van 15 000.  

 Toetswedstryde 
Fidji het 14 van sy 28 toetswedstryde gewen, ’n wenrekord van 50,00%. Fidji se statistieke in toetswedstryde teen alle lande, in alfabetiese volgorde, is soos volg (korrek teen September 2025):

 Opponent Gespeel Gewen Verloor Gelykop % Gewen   2  0  2  0  0,00   1  0  1  0  0,00   1  0  1  0  0,00   2  0  2  0  0,00   2  0  1  0  0,00   2  0  2  0  0,00   4  4  0  0  100,00   7  4  3  4  57,14   1  0  1  0  0,00   1  1  0  0  100,00   4  4  0  0  100,00   1  1  0  0  100,00Algeheel  28  14  14  0  50,00

 Rekords 
 Wêreldbekerrekord 
Fidji het tot dusver vir twee vrouerugbywêreldbekertoernooie gekwalifiseer. Hulle is tydens die 2021- en 2025-toernooie egter ná een oorwinning elk in die groepfase uitgeskakel.

 Jaar  Uitslag 1991  Nie deelgeneem nie 1994  Nie deelgeneem nie 1998  Nie deelgeneem nie 2002  Nie deelgeneem nie 2006  Nie deelgeneem nie 2010  Nie gekwalifiseer nie 2014  Nie gekwalifiseer nie 2017  Nie gekwalifiseer nie 2021  Groepfase 2025  Groepfase 2029   2033  

 Oseanië Rugby Vrouerugbykampioenskap 
Fidji se enigste jaarlikse toernooi sedert 2016 is die Oseanië Rugby Vrouerugbykampioenskap, waartydens hulle teen Papoea-Nieu-Guinee, Samoa en Tonga speel. Hulle het die toernooi vier keer gewen.
 Titeloorwinnings (4): 2016, 2018, 2022, 2024

 Spelers 
 Huidige span 
Die volgende spelers het die Fidjiaanse span gevorm tydens die Vrouerugbywêreldbeker 2025: 

+ Agterspelers (backs) Speler  Posisie  Klub  Toetswedstryde Kolora Lomani  Skrumskakel  Fijian Drua  17 Salanieta Kinita  Losskakel  Fijian Drua  15 Setaita Railumu  Losskakel  Fijian Drua  20 Verenaisi Ditavutu  Senter  Fidji Sewes  1 Rusila Nagasau  Senter  Fijian Drua  12 Alowesi Nakoci  Senter  Fijian Drua  7 Josifini Neihamu  Senter  Fijian Drua  3 Ilisapeci Delaiwau  Vleuel  Fidji Sewes  5 Kelerayani Luvu  Vleuel  Fidji Sewes  0 Mere Vocevoce  Vleuel  Fidji Sewes  0 Litiana Vueti  Vleuel  Fijian Drua  2 Adi Salote Nailolo  Vleuel  klubloos  1 Ema Adivitaloga  Heelagter  Fijian Drua  20 Michellaʻe Stolz  Heelagter  klubloos  2 Repeka Tove  Heelagter  Fijian Drua  12+ Voorspelers (forwards) Speler  Posisie  Klub  Toetswedstryde Keleni Marawa  Haker  Fijian Drua  21 Selai Naliva  Haker  klubloos  1 Vika Matarugu  Stut  Fijian Drua  19 Tiana Robanakadavu  Stut  Fijian Drua  18 Loraini Senivutu  Stut  Fijian Drua  13 Bitila Tawake  Stut  Fijian Drua  23 Bulou Wainikiti Vasuturaga  Stut  klubloos  9 Jade Coates  Slot  Chiefs Manawa  9 Mereoni Nakesa  Slot  Fijian Drua  23 Asinate Serevi  Slot  Fijian Drua  27 Nunia Daunimoala  Losvoorspeler  Fijian Drua  17 Alfreda Fisher Maria 15px|Kaptein  Losvoorspeler  Fijian Drua  8 Karalaini Naisewa  Losvoorspeler  Fijian Drua  28 Adi Salaseini Railumu  Losvoorspeler  Fijian Drua  4 Sulita Waisega  Losvoorspeler  Fijian Drua  24 Carletta Yee  Losvoorspeler  Fijian Drua  1 Manuqalo Komaitai  Losvoorspeler  klubloos  2

 Bekende spelers 
Tot dusver is nog geen Fidjiaanse speler in Wêreldrugby se Heldesaal opgeneem nie.

 Afrigters 
Die volgende persone het al as hoofafrigters van Fijiana gedien:

 Naam  Tydperk  Seremaia Bai  2016  Senirusi Seruvakula  2020–2022  Inoke Male  2023  Mosese Rauluni  2024  Ioan Cunningham  sedert 2025

 Sien ook 

 Fidjiaanse nasionale rugbyspan

 Verwysings 

 Eksterne skakels 

  Amptelike webwerf van die Fidjiaanse Rugbyunie
  Fidji by Wêreldrugby

Kategorie:Nasionale vrouerugbyspanne
Kategorie:Rugby in Fidji